CELEX: 22014A1202(01)
Language: bg
Date: 2014-12-02 00:00:00
Title: Изменение на Митническата конвенция за международния превоз на стоки под покритието на карнети ТИР (Конвенция ТИР, 1975 г.)

2.12.2014   
               
               
                  BG
               
               
                  Официален вестник на Европейския съюз
               
               
                  L 346/1
               
            Изменение на Митническата конвенция за международния превоз на стоки под покритието на карнети ТИР (Конвенция ТИР, 1975 г.)
      
         В съответствие с уведомлението от страна на депозитаря C.N.661.2014.TREATIES — XI.A.16 от 1 януари 2015 г. влизат в сила следните изменения на Конвенция ТИР за всички договарящи страни:
      
      Приложение 1, страница 11, точка 5
      „Код по ХС: 24.03.10“ да се чете „кодове по ХС: 24.03.11 и 24.03.19 (ECE/TRANS/WP.30/AC.2/113, пар. 35)“
      Приложение 6, обяснителна бележка 0.8.3, точка 5
      „Код по ХС: 24.03.10“ да се чете „кодове по ХС: 24.03.11 и 24.03.19 (ECE/TRANS/WP.30/AC.2/113, пар. 35)“
      Приложение 6, нова обяснителна бележка 0.38.2
      Добавя се следната нова обяснителна бележка към член 38, параграф 2:
      
         „Обяснителна бележка към параграф 2
         
                     0.38.2.
                  
                  
                     Правното изискване да бъде уведомен Изпълнителният съвет на ТИР, че дадено лице е било временно или окончателно изключено от приложното поле на Конвенцията, се смята за изпълнено чрез правилното използване на електронни приложения, разработени за тази цел от секретариата по ТИР под надзора на Изпълнителния съвет на ТИР. (ECE/TRANS/WP.30/AC.2/115, пар. 43)“
                  
               
      Приложение 6, нова обяснителна бележка 8.9.1
      Добавя се следната нова обяснителна бележка към приложение 8, член 9, параграф 1:
      
         
                     „8.9.1.
                  
                  
                     Членовете на Изпълнителния съвет на ТИР следва да притежават компетентност и опит в прилагането на митнически режими, по-специално режим транзит по Конвенцията ТИР, както на национално, така и на международно равнище. Членовете на управителния съвет се номинират от техните правителства или организации, които са договарящи страни по Конвенцията. Те представляват интересите на договарящите страни към Конвенцията, а не специфичните интереси на отделно правителство или организация. (ECE/TRANS/WP.30/AC.2/117, пар. 29)“
                  
               
      Приложение 6, нова обяснителна бележка 8.9.2
      Добавя се следната нова обяснителна бележка към приложение 8, член 9, параграф 2:
      
         
                     „8.9.2.
                  
                  
                     В случай, че даден член на Изпълнителния съвет на ТИР подаде оставка преди приключването на своя мандат, Административният комитет може да избере заместник. В посочения случай избраният член заема длъжността единствено за остатъка от мандата на своя предшественик. В случай, че член на Изпълнителния съвет на ТИР не е в състояние, по причини различни от подаване на оставка, да завърши мандата си, тази информация трябва да бъде предадена в писмен вид на Изпълнителния съвет на ТИР и секретариата по ТИР от националната администрация на съответната държава членка. В този случай Административният комитет може да избере заместник за остатъка от мандата. (ECE/TRANS/WP.30/AC.2/117, пар. 29)“
                  
               
      Приложение 6, нова обяснителна бележка 9.II.4
      Добавя се следната нова обяснителна бележка към приложение 9, част II, параграф 4:
      
         „Обяснителна бележка към параграф 4
         
                     9.II.4
                  
                  
                     Правните изисквания за предоставяне на данни, както е посочено в параграф 4, се считат за изпълнени чрез правилното използване на електронни приложения, разработени за тази цел от секретариата по ТИР под надзора на Изпълнителния съвет на ТИР. (ECE/TRANS/WP.30/AC.2/113, пар. 30)“
                  
               
      Приложение 6, нова обяснителна бележка 9.II.5
      Добавя се следната нова обяснителна бележка към приложение 9, част II, параграф 5:
      
         „Обяснителна бележка към параграф 5
         
                     9.II.5
                  
                  
                     Обяснителна бележка 9.II.4 се прилага mutatis mutandis към параграф 5. (ECE/TRANS/WP.30/AC.2/113, пар. 30)“
                  
               
      Приложение 9, част I, параграф 3, подточка vi)
      Вместо съществуващия текст да се чете:
      
         
                     „vi)
                  
                  
                     уведомява ежегодно преди 1 март Изпълнителния съвет на ТИР за цената на всеки вид карнети ТИР, които издава;“
                  
               
      .